

# ΕΛΛΗΝΙΚΗ ΔΗΜΟΚΡΑΤΙΑ

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

#### ΔΕΛΤΙΟ ΤΥΠΟΥ

**Αγρίνιο, 12 Μαρτίου 2025**

**« Με εξαιρετικές συμφωνίες και με νέες συνεργασίες**

**έκλεισε η συμμετοχή των Αιτωλοακαρνανικών επιχειρήσεων**

**στη Διεθνή Έκθεση Food Expo 2025.**

**Πόλος έλξης το άρτιο και καλαίσθητο περίπτερο**

**του Επιμελητηρίου Αιτωλοακαρνανίας »**

Εξαιρετικά δυναμική η παρουσία του Επιμελητηρίου Αιτωλοακαρνανίας, για όγδοη χρονιά, στην μεγαλύτερη έκθεση Τροφίμων & Ποτών στην Ν.Α. Ευρώπη σε συνεργασία με την Περιφέρεια Δυτικής Ελλάδος, την Αγροδιατροφική Σύμπραξη της ΠΔΕ και τα Επιμελητήρια Αχαΐας και Ηλείας.

Η “FOOD EXPO 2025” που ολοκληρώθηκε την Δευτέρα 10 Μάρτιου 2025, αποτελεί τον κορυφαίο εκθεσιακό θεσμό και το σημαντικότερο εμπορικό φόρουμ για τα Τρόφιμα και Ποτά στη χώρα μας, η οποία ανταποκρίνεται πλήρως στις ανάγκες των επιχειρήσεων για ανάπτυξη συνεργασιών στην εγχώρια αγορά αλλά κυρίως ανταποκρίνεται στην αυξανομένη ανάγκη για εξαγωγικό προσανατολισμό των ελληνικών παραγωγικών επιχειρήσεων του κλάδου.

Για ακόμα μία φορά χιλιάδες επαγγελματίες από όλο τον κόσμο, ανάμεσά τους και 1.000 Hosted Buyers,  **πραγματοποίησαν περισσότερα από 20.000 προγραμματισμένα επιχειρηματικά ραντεβού (b2b meetings) με τους εκθέτες,** ανοίγοντας νέους εξαγωγικούς δρόμους,καταγράφοντας εντυπωσιακές σε ποσότητα αλλά και ποιότητα εμπορικές συμφωνίες, αφήνοντας ικανοποιημένες στο σύνολό τους τις συμμετέχουσες επιχειρήσεις. 50.000 επισκέπτες, 30.000 επιχειρήσεις της οργανωμένης Λιανικής, του Χονδρεμπορίου, της Μαζικής Εστίασης, των Ξενοδοχείων και του Τουριστικού κλάδου εν γένει, επισκέφτηκαν την έκθεση και είχαν την ευκαιρία να γνωρίσουν στα περίπτερα των 1.300 εκθετών πάνω από 50.000 εκλεκτά προϊόντα, που ξεχωρίζουν για την πρωτοτυπία, τη γεύση, την εξαιρετική ποιότητα και το σύγχρονο branding τους, να ανταλλάξουν απόψεις και ιδέες, να συζητήσουν για το μέλλον και τις νέες τάσεις του κλάδου, να επικαιροποιήσουν ή να αναπτύξουν νέες επικερδείς συνεργασίες.

Τα στελέχη του Επιμελητήριου Αιτωλοακαρνανίας υποστήριξαν την διοργάνωση και τη συμμετοχή 8 επιχειρήσεων - μελών του, που κάλυψαν 65 τ.μ. σε ένα περίπτερο που καταλάμβανε 180 τ.μ., στο σύνολό του, αξιοποιώντας την επιδότηση της Περιφέρειας και του Επιμελητηρίου Αιτωλοακαρνανίας, με στόχο την δυναμική τους παρουσία, την βελτίωση του εξαγωγικού προφίλ τους και την ανάπτυξη νέων επιχειρηματικών συνεργασιών και μελλοντικών εξαγωγικών δραστηριοτήτων.

Πόλος έλξης αποτέλεσε για άλλη μια φορά το άρτιο και καλαίσθητο περίπτερο του Επιμελητήριου Αιτωλοακαρνανίας και τα διεθνώς βραβευμένα προϊόντα αριστείας των Αιτωλοακαρνανικών επιχειρήσεων μελών του Επιμελητηρίου για χιλιάδες επισκέπτες που εντυπωσιάστηκαν από την καινοτομία στην παραγωγή και στη συσκευασία των προϊόντων μας καθώς και την γαστρονομική γευστική ποιότητα των αγαθών της Αιτωλοακαρνανικής Γης.

Κατά τη διάρκεια της FOOD EXPO 2025 διοργανώθηκε και δράση γαστρονομικής παρουσίασης και προβολής συνταγών τοπικών προϊόντων με τίτλο «Mediterranean Greek Food tour», κατά την οποία οι επιχειρηματίες από την Π.Ε. Αιτωλοακαρνανίας φιλοξενήθηκαν και παρουσίασαν την επιχείρηση τους με την βοήθεια καταξιωμένων σεφ που μαγείρεψαν χρησιμοποιώντας τα προϊόντα τους, δημιουργώντας εκλεκτά πιάτα , αναδεικνύοντας την γαστρονομική κληρονομιά του τόπου μας, ταξιδεύοντας νοητά όλους τους συμμετέχοντας στην πλούσια σε αρώματα, γεύσεις και εικόνες γη της Αιτωλοακαρνανίας.

Στην εν λόγω πολύ σημαντική έκθεση, συμμετείχαν με φυσική παρουσία στο περίπτερο του Επιμελητηρίου Αιτωλοακαρνανίας με αλφαβητική σειρά οι εξής επιχειρήσεις: ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΑΡΧΑΙΑ ΩΛΕΝΕΙΑ, ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΕΛΑΙΟΠΑΡΑΓΩΓΩΝ ΑΙΤΩΛΟΑΚΑΡΝΑΝΙΑΣ - ΑΙΤΟΛΙΑ OLIVES, ΓΡΑΜΜΕΝΟΥ ΑΙΚΑΤΕΡΙΝΗ - Ο ΚΗΠΟΣ ΤΩΝ ΕΣΠΕΡΙΔΩΝ, ΚΟΥΒΕΛΗ ΑΡΕΤΗ – ΕΛΑΙΟΛΑΔΟ ETOLEA, ΚΤΗΜΑ ΤΑΞΙΑΡΧΩΝ - ΟΙΚΟΓΕΝΕΙΑ ΑΓΓΕΛΟΚΩΣΤΟΠΟΥΛΟΣ ΙΚE, ΣΤΥΛΙΑΡΑΣ ΙΩΑΝΝΗΣ ΤΟΥ ΑΘΑΝΑΣΙΟΥ - Stiliaras Honey, ΤΑΥΡΟΣ ΙΚΕ – ΜΕΛΙ, ΤΟ ΛΟΥΚΟΥΜΑΚΙ ΑΓΡΙΝΙΟΥ.

Με χορηγία προϊόντων για τις δράσεις φιλοξενίας του Επιμελητηρίου Αιτωλοακαρνανίας στο περίπτερο, πλέον των ανωτέρω συμμετείχαν οι : Ποτοποιία Δυτικής Ελλάδος, Οινοποιείο Αφοί Γρίβα - Grivas Wines, ΓΑΙΑ Α.Ε., Παπαθανασόπουλος Κώστας του Σπυρίδωνα - «Το Πέτρινο Χωριό», ΗΛΙΔΑ Α.Ε, Αφοί Στέφου & ΣΙΑ Ε.Ε. Παραδοσιακό Αυγοτάραχο. CAKE SECRET COMPANY, ΤΑΥΡΟΣ ΙΚΕ, XIROS Αλάτι Μεσολογγίου Μ.ΙΚΕ, CORONA COOKIES.

**ΑΠΟ ΤΗ ΔΙΟΙΚΗΣΗ**